**CONCURS INTERDISCIPLINAR REGIONAL**

**„OGLINZI PARALELE”**

**SECȚIUNEA I – Concurs eseuri**

**Tematică:**

**Mihai Eminescu – „omul deplin al culturii românești” (Constantin Noica)**

**CERINȚĂ:**

**Valorificând atât elemente de teorie literară, cât și concepte filosofice, abordați următoarele extrase din creația eminesciană într-o compoziție eseistică originală și unitară, de minim 800 de cuvinte.**

„Am să-ți spun eu îndată cine-i Archaeus, numai mai întâi bea-ți paharul de vin și ascultă următoarele cuvinte a moșului. Cugetări imposibile nu există, căci, îndată ce o cugetare există, nu mai e imposibilă, și dac' ar fi imposibilă, n-ar exista. Ce este imposibil? Am să-ți pun îndată o mulțime de probleme. Condițiile a orice posibilitate sunt în capul nostru. Aicea sunt legile ciudate cărora natura trebuie să li se supuie. Aicea-i timpul cu regulele lui matematice, aicea spațiul cu legile geometrice, aicea cauzalitatea cu necesitatea ei absolută, și dacă le ștergi acestea ... și un somn adânc le șterge pentru câteva oare ... ce simțemânt ni rămâne pentru acest interval al ștergerei? Nimic. Și cu toate acestea, sosesc momente în viață în cari aceste trei elemente ale minții noastre, aceste sertare în cari băgăm o lume dispar pentr-o clipă ... e drept, ca o fulgerare numai, dispar sau în parte sau în tot și stai ca înaintea unei minuni și te 'ntrebi ... așa ca omul care crezuse că tot ce vede e chiar așa cum este ... că oare ce 'nsemnează asta.” (***Archaeus*** – Mihai Eminescu)

„Nu… nu sunteţi ca iarba, ca unda, fuga spumei

Căci fiecare-i faur la mântuirea lumii

Căci moarte nu există, şi ce numeşti tu moarte

E-o viaţă altfel scrisă în sfânta firei carte —

Amiază, sară, noaptea urmează dimineţii

Şi multe feţe are adânca tain-a vieţii

Şi ce numeşti tu moarte, al vieţii e visternic

Auzi păşirea-i lină, auzi mersu-i puternic

Acum picură-n boabe de rouă, acum arde

În sori zvârliţi în spaţii, în stele miliarde

Au crezi tu că vr’o dată [e] noapte… Niciodată

O parte a lume-acestii e doar întunecată

Şi-n orice clipă-ntrebi tu şi ziua e prezentă

Şi sara, şi amiază, momentă cu momentă,

Din raza cea mai slabă de-apus sau răsărit

Pân’ l-arderea cumplită a stelei în zenit

Cu toate sunt prezente şi numai ochiul tău

Aşteaptă ca să-i fie puse în văzul său:

Nu lumea ta e lumea vieţii, ci-a gândirei.”

[2255, 6 | cca 1874 (?), Berlin | EdP V, 227 | 228] – Mihai Eminescu